**Cenu aptaujas iepirkumam**

**„Par elektroenerģijas piegādi SIA “Pļaviņu Komunālie pakalpojumi”**

**NOLIKUMS**

**ID Nr. PKP 2023/3**

1. **Vispārējā informācija**
	1. **Iepirkuma identifikācijas numurs:** PKP 2023/3
	2. **Pasūtītājs:** SIA “Pļaviņu Komunālie pakalpojumi”
	3. **Pasūtītāja rekvizīti**:

|  |  |
| --- | --- |
| Adrese: | SIA “Pļaviņu Komunālie pakalpojumi”Daugavas iela 43, Pļaviņas, Aizkraukles novads,LV-5120 |
| Reģistrācijas Nr. | 48703000457 |
| Norēķinu konts: | Konts: LV21HABA0551028056501 |
| Bankas kods: | AS Swedbank, kods: HABALV22 |
| Tālrunis: | +371 20245505 |
| e-pasts: | komunalie\_pakalpojumi@plavinas.lv |

1. **Informācija par iepirkumu**
	1. Cenu aptauja „Par elektroenerģijas piegādi SIA “Pļaviņu Komunālie pakalpojumi” tiek veikta ievērojot Sabiedrisko pakalpojumu sniedzēju iepirkumu likuma pamatprincipus.
	2. Iepirkuma nolikums pieejams Pasūtītāja mājas lapā – [www.plavinukomunalie.lv](http://www.plavinukomunalie.lv).
2. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājums jāiesniedz līdz 2023.gada 24.aprīlim, plkst: 10:00.
	2. Piedāvājums iesniedzams Sabiedrisko pakalpojumu sniedzēja telpās, Daugavas iela 43, Pļaviņas, Aizkraukles novads, LV-5120, vai atsūtot to pa pastu, vai parakstītu ar drošu elektronisko parakstu. Pasta sūtījumam jābūt saņemtam šajā punktā norādītajā adresē līdz noteiktajam termiņam.
	3. Pretendents var iesniegt tikai vienu piedāvājuma variantu.
	4. Iepirkuma piedāvājumu vērtēšana notiek slēgtās komisijas sēdēs.
3. **Piedāvājuma noformēšana**
	1. Piedāvājums jāiesniedz slēgtā, aizzīmogotā un parakstītā aploksnē, uz tās norādot:
4. Pretendenta nosaukumu, reģistrācijas numuru un adresi;
5. Pretendenta kontaktpersonas vārdu, uzvārdu, telefona numuru;
6. Iepirkuma nosaukumu,
7. Sabiedriskā pakalpojuma sniedzēja nosaukumu, reģistrācijas numuru un

adresi.

* 1. Iesniedzot piedāvājumu elektroniskā formātā - Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
	2. Piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
	3. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
	4. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
1. **Informācija par iepirkuma priekšmetu**
	1. Iepirkuma priekšmets ir elektroenerģijas piegāde SIA “Pļaviņu Komunālie pakalpojumi” objektiem saskaņā ar nolikuma nosacījumiem.
	2. Līguma darbības laiks – 1 (viens) gads no līguma spēkā stāšanās brīža.
	3. Līguma izpildes vieta – Pļaviņu pilsētas, Vietalvas pagasta, Aiviekstes pagasta un Klintaines pagasta administratīvā teritorija.
	4. CPV kods: 09310000-5 (elektrība).
	5. Iepirkums nav sadalīts daļās.
	6. Nav atļauta piedāvājumu variantu iesniegšana.
2. **Pretendentu vispārējie kvalifikācijas noteikumi**
	1. Pretendentu atlases prasības ir obligātas visiem Pretendentiem, kas vēlas iegūt tiesības veikt Iepirkuma priekšmeta izpildi un slēgt iepirkuma Līgumu. Cenu aptaujā var piedalīties jebkura persona vai personu apvienība, kas atbilst Nolikumā izvirzītajām prasībām.
	2. Komisija neizskata Pretendenta piedāvājumu un izslēdz Pretendentu no turpmākās dalības jebkurā piedāvājuma izvērtēšanas stadijā, ja Pretendents neatbilst kādai no Nolikumā minētajām prasībām, ievērojot normatīvajos aktos un nolikumā noteikto.
	3. Komisija pārbauda vai uz Pretendentu neattiecas Sabiedrisko pakalpojumu sniedzēju iepirkumu likumā noteiktie izslēgšanas nosacījumi attiecībā uz nodokļu parādiem, - Komisija pārbauda publiskojamā datu bāzē, ka pretendentam nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā (reģistrācijas valstī ) pārsniedz 150 eiro.
3. **Pretendentu kvalifikācijas noteikumi elektroenerģijas iegādei**
	1. Pretendents ir reģistrēts atbilstoši Latvijas Republikas vai ārvalstu normatīvo aktu prasībām.
	2. Pretendents ir tiesīgs nodarboties ar elektroenerģijas tirdzniecību atbilstoši attiecīgās valsts normatīvo aktu prasībām un ir reģistrējies Latvijas Republikas Elektroenerģijas tirgotāju reģistrā.
	3. Pretendentam ir spēkā esošs (-i) līgums (-i) ar sadales un pārvades sistēmas (turpmāk – Sistēmas) operatoru (-iem) par Sistēmas pakalpojumu izmantošanu, vai vienošanās starp pusēm par gatavību slēgt līgumu par sistēmas nepārtrauktu lietošanu uz termiņu ne mazāku kā 12 (divpadsmit) mēneši.
4. **Finanšu piedāvājums**
	1. Finanšu piedāvājumu Pretendents sagatavo saskaņā ar Nolikuma tehniskajās specifikācijās noteiktajām prasībām, atbilstoši nolikuma 1. pielikumā pievienotajai Finanšu piedāvājuma formai.
	2. Piedāvājumā cenu norāda *euro* (EUR) bez pievienotās vērtības nodokļa.
5. **Piedāvājumu izvērtēšana**
	1. Piedāvājuma izvēles kritērijs ir Nolikumam atbilstošs piedāvājums ar viszemāko cenu EUR bez PVN, jo tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
6. **Tehniskā specifikācija**
	1. Norādītais apjoms ir uzskatāms par prognozēto iepirkuma apjomu līguma darbības laikā, bet Pasūtītājs ir tiesīgs iepirkt tādu elektroenerģijas daudzumu, kāds nepieciešams tā faktiskajai darbības nodrošināšanai, izslēgt vai papildināt elektroenerģiju patērējošos objektus.
	2. Elektroenerģijas tirgotājam (Pretendentam) ir jābūt noslēgtam līgumam ar elektroenerģijas sistēmas operatoru, kura tīklam ir pieslēgtas Pasūtītāja elektroietaises.
	3. Pretendents informē sistēmas operatoru par noslēgto elektroenerģijas tirdzniecības līgumu normatīvajos aktos noteiktajā kārtībā.
	4. Pretendents nodrošina elektroenerģijas tirdzniecību atbilstoši Latvijas Republikas normatīvajiem aktiem.
	5. Tirgotājs nodrošina iespēju pēc pieprasījuma saņemt statistiskos datus par elektroenerģijas patēriņu līguma darbības laikā sadalījumā pa Lietotāja objektiem un kalendāriem mēnešiem.
	6. Plānotais elektroenerģijas iegādes termiņš 12 (divpadsmit mēneši) no līguma noslēgšanas brīža, paredzot iespēju lauzt līgumu jebkurā brīdī bez soda sankcijām.

Pretendentam jāiesniedz:

Finanšu piedāvājums (1.pielikums).

1.pielikums

 **FINANŠU PIEDĀVĀJUMs**

 **Cenu aptaujai „Par elektroenerģijas piegādi SIA “Pļaviņu Komunālie pakalpojumi”**

Iepirkuma Identifikācijas Nr. PKP 2023/3

|  |  |  |
| --- | --- | --- |
|  |  |  |
| sastādīšanas vieta |  | datums |

|  |
| --- |
| 1. **Informācija par pretendentu**
 |
| **Pretendenta nosaukums:** |  |
| **Reģistrācijas numurs:** |  |
| **Juridiskā adrese:** | **LV-** |
| **Pasta adrese:** |  |
| **Tālrunis:** |  | **Fakss:** |  |
| **E-pasta adrese:** |  |
| 1. **Finanšu rekvizīti**
 |
| **Bankas nosaukums:** |  |
| **Bankas kods:** |  |
| **Konta numurs:** |  |
| 1. **Informācija par pretendenta kontaktpersonu (atbildīgo personu)**
 |
| **Vārds, uzvārds:** |  |
| **Ieņemamais amats:** |  |
| **Tālrunis:** |  | **Fakss:** |  |
| **E-pasta adrese:** |  |

Mēs piedāvājam piegādāt elektroenerģiju atbilstoši instrukcijā noteiktajām prasībām par šādu cenu:

| **Nr.** | **Piemērojamais tarifs** | **Prognozējamais elektroenerģijas patēriņš gadā (kWh)**  | **Cena par 1 mērvienību EUR/** **kWh bez PVN** | **Cena EUR bez PVN par kopējo apjomu 1 (vienā) gadā** |
| --- | --- | --- | --- | --- |
| 1. |  | 487000 |  |  |
| 2. | Atvērtās piegādes elektroenerģijas pirkšanas cena (Nord Pool cena + Tirgotāja uzcenojums) |  |  |  |
| 3. | Fiksētā cena |  |  |  |
| **Kopējā elektroenerģijas cena gadā (EUR bez PVN)** |  |
| **% PVN** |  |
| **Kopējā elektroenerģijas cena gadā (EUR ar PVN)** |  |

Finanšu piedāvājumā jāiekļauj visas izmaksas, kas saistītas ar elektroenerģijas piegādi un maksas, izņemot pievienotās vērtības nodokli, kas jāapmaksā saskaņā ar Latvijas Republikas normatīvajiem aktiem, kā arī visi iespējamie riski, kas saistīti ar tirgus cenu svārstībām Līguma izpildes laikā.

Apliecinām, ka līgumcenā ir iekļautas visas ar paredzamā līguma izpildi saistītās izmaksas un visa piedāvājumā iesniegtā informācija ir patiesa.

2023.gada \_\_\_. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

Z.v.